kardosdrur/scandi-wiki huggingface dataset:
Natasha Arthy

Natasha Arthy (født 23. maj 1969 i Gentofte) er en dansk filminstruktør. Arthy er og har blandt andet instrueret filmene  Fanny Farveløs (1997), Mirakel (2000) Se til venstre, der er en svensker (2003), og mini-tv-serien Container Conrad (1994) Y's Fantom Farmor (1996) Drengen de kaldte Kylling (1997), kortfilmen Pip og papegøje (2005) og Heartless (tv-serie i 4 afsnit) 2014.

Med instruktionen af Se til venstre, der er en svensker indskrev Arthy sig som en af de få kvindelige dogmeinstruktører.

I marts 2007 afsluttede Natasha Arthy optagelserne til sin film med arbejdstitlen Aicha produceret af Nimbus Film. Filmen kom til at hedde Fighter og fik stor succes. Det er en actionfilm om Kung-Fu og om at være muslim i et kristent land.

Eksterne henvisninger 
 

Kvindelige filminstruktører fra Danmark
Personer fra Gentofte
Modtagere af Pråsprisen
Personer i Kraks Blå Bog
Nimbus Film

Nimbus Film er et dansk filmproduktionsselskab grundlagt i 1993 af Birgitte Hald og Bo Ehrhardt, begge uddannet ved Den Danske Filmskole. Filminstruktøren Thomas Vinterberg var indtil 2009 medejer af selskabet, der producerede hans første seks spillefilm.

Selskabet står bag produktionen af film som Festen, Mifunes sidste sang, Nordkraft, It's All about Love, Prag, Flammen & Citronen, Kongekabale, Submarino, Antboy-trilogien m.fl., og har haft fire bidrag til Dogme95-projektet.

De holder i dag til på Vesterbrogade i København men har tidligere haft til huse på Frederiksberg og i Filmbyen i Hvidovre, hvor også Zentropa har sine kontor- og produktionsfaciliteter. Nimbus Film har i forbindelse med produktionen af Fighter gjort brug af de af Angel Film ejede studiefaciliteter på Det Danske Filmstudie i Kongens Lyngby samt i preproduktionsfasen kontorer i Kødbyen på Vesterbro i København. Selskabet har tidligere haft til huse i Ryesgade hvor også Zentropa i midt 1990'erne havde kontorer.

Som en nyere knopskydning på selskabets aktiviteter er Nimbus+, der producerer tv-fiktion. I 2018 overtog den franske mediekoncern Newen 33% ejerskab af produktionsselskabet.

Udvalgte film 

 Erna i Krig (2020)
 Vores Mand i Amerika (2020)
 Den bedste mand (2017)
 Mesteren (2017)
 Tordenskjold & Kold (2016)
 Antboy 3 (2016)
 Steppeulven (2014)
 Antboy: Den Røde Furies hævn (2014)
 I lossens time (2013)
 Antboy (2013)
 You & Me Forever (2012)
 Bora Bora (2011)
 Superclásico (2011)
 Submarino (2010)
 Eksperimentet (2010)
 Over gaden under vandet (2009)
 Sorte kugler (2009)
 Flammen & Citronen (2008)
 En mand kommer hjem (2007)
 Fighter (2007)
 En soap (2006)
 Prag (2006)
 Nordkraft (2005)
 Voksne mennesker (2005)
 Kongekabale (2004)
 Skagerrak (2003)
 Torremolinos 73 (2003)
 It's all about love (2002)
 Klatretøsen (2002)
 D-Dag (2001)
 En kærlighedshistorie (2001)
 Mirakel (2000)
 Bror, min bror (1999)
 Mifunes sidste sang (1999)
 Pizza King (1999)
 Festen (1998)
 De største helte (1996)
 Drengen der gik baglæns (1994)

TV serier 

 Broen (2011-2018)

Referencer

Ekstern henvisning 
 Nimbus Film
 
 

Filmselskaber fra Danmark
Danske virksomheder etableret i 1993
Frederiksberg
Den Blå Avis Fleggaard Racing

Den Blå Avis Fleggaard Racing var et dansk motorsportshold. Teamet startede oprindeligt som et Formel 3000-hold med blandt andre Jason Watt bag rattet. Fra 2005 koncentrerede holdet sig om den Danske standardvognsklasse DTC (Danish Touringcar Championship), hvor de i 2007 havde to BMW 320si E90 med Jason Watt og Jan Magnussen.

Referencer

Eksterne henvisninger
Holdets hjemmeside 

Motorsport i Danmark
Fleggaard
Seasons in the Abyss

Seasons in the Abyss er det femte studiealbum af det amerikanske thrash metalband Slayer.  Det blev indspillet i 1989 og udgivet i 1990 gennem Def American Records, og senere gennem American Recordings efter selskabet skiftede navn.

Selvom "War Ensemble" starter albummet i en høj hastighed, hvilket minder om Reign in Blood, fortsætter albummet for det meste den melodiske vækst og langsommere fart, som kunne høres på South of Heaven. "Seasons in the Abyss" markerer slutningen på albummet på samme måde som "Spill The Blood" fra South of Heaven – med en ren guitar-intro.

Spor 
 "War Ensemble" (Tekst: Araya/Hanneman) (Musik: Hanneman)– 4:54
 "Blood Red" (Tekst: Araya) (Musik: Hanneman) – 2:50
 "Spirit in Black" (Tekst: King) (Musik: Hanneman) – 4:07
 "Expendable Youth" (Tekst: Araya) (Musik: King) – 4:10
 "Dead Skin Mask" (Tekst: Araya) (Musik: Hanneman) – 5:34
 "Hallowed Point" (Tekst: Araya/Hanneman) (Musik: Hanneman/King) – 3:24
 "Skeletons of Society" (King) – 4:41
 "Temptation" (King) – 3:26
 "Born of Fire" (Tekst: King) (Musik: Hanneman/King) – 3:23
 "Seasons in the Abyss" (Tekst: Araya) (Musik: Hanneman) – 6:42

Musikere 
 Tom Araya – Bas, Sang
 Jeff Hanneman – Lead guitar
 Kerry King – Lead guitar
 Dave Lombardo – Trommer

Trivia 
 Sangen "Dead Skin Mask" blev inspireret af mordene begået af seriemorderen Ed Gein.
 "Born of Fire" var i en lang periode kun en instrumental rest fra South of Heaven som blev kaldt "Stress", da Kerry King ikke kunne finde på nogen god sangtekst til den under indspilningen af South of Heaven. Det blev den sidste sang som blev færdiggjort til Seasons in the Abyss.
 Det rimelig underlige vokal-arrangement på nummeret "Temptation" var egentlig et uheld. Hvis man lytter efter kan man høre Tom Araya synge sangen to gange: først på den måde han mente den skulle synges, og anden gang efter Kerry King insisterede på en anden måde den skulle synges på. Resultatet blev som det blev fordi produceren glemte at slette den første vokal før den anden blev indspillet. Da produceren afspillede nummeret og hørte begge vokaler samtidig, skulle han eftersigende have syntes det var så godt at begge vokaler blev brugt på albummet. Ingen er sikker på hvilken vokal der er den oprindelige. 
 Seasons in The Abyss var det sidste album hvor Kerry King havde hår. Efterfølgende barberede han sig skaldet, da han opdagede at han var ved at tabe håret.
 Albummet er også det første, som har en normal musikvideo (og ikke en som er blevet optaget live).

Fodnoter

Hitlisteplaceringer

Album 
Billboard (USA)

Slayer-album
Album fra 1990
RealClimate

RealClimate er en blog (weblog) om klimatologi og global opvarmning, skrevet af en gruppe forskere for alle interesserede i emnet. Målet er at give en hurtig kommentar til klimanyheder, og give den dybere baggrund og indsigt som nogle gange kan mangle i det, forfatterne kalder "mainstream communication".

Skribenter 
Bloggen har 11 skribenter:
Gavin A. Smith
Michael E. Mann
Caspar Ammann
Rasmus E. Benestad
Raymond S. Bradley
William M. Connolley
Stefan Rahmstorf
Eric Steig
Thibault de Garidel
David Archer
Raymond T. Pierrehumbert

Fortid
William Connolley

Eksterne henvisninger 
realclimate.org

Blogs
Klimapolitik
Divine Intervention (Slayer-album)

Divine Intervention er det sjette studiealbum af det amerikanske thrash metalband Slayer, udgivet 3. oktober 1994 gennem American Recordings. Dette var Slayers første album med trommeslager Paul Bostaph. Albummet blev nr. 8 på Billboard Top 200. Nogle af albummets tekstmæssige temaer vakte stor opsigt. For eksempel var "213" seriemorderen Jeffrey Dahmers lejlighedsnummer og inspiration for teksten til sangen af samme navn.

Bandet blev kritiseret på grund af et billede af en fans håndled hvori han havde snittet Slayers logo. Cd'ens indlæg viser en collage med avisudklip af sager, hvor musik var blevet anklaget for vold eller mord.

Næsten al musikken på albummet blev skrevet af Kerry King, hvilket kan høres på at meget af musikken er hurtig, hård og næsten uden melodi (hvilket er King's komponeringsstil – Jeff Hanneman's er langsommere og mere melodisk)

På grund af sange som "SS-3" er dette album blevet indekseret i Tyskland og er meget svært af finde.

Pladeomslaget viser backronymet Satan Laughs As You Eternally Rot.

Spor 
 "Killing Fields" (Tekst: Araya) (Musik: King) – 3:57
 "Sex. Murder. Art." (Tekst: Araya) (Musik: King) – 1:50
 "Fictional Reality" (King) – 3:38
 "Dittohead" (King) – 2:31
 "Divine Intervention" (Tekst: Araya/Bostaph/Hanneman/King) (Musik: Hanneman/King) – 5:33
 "Circle of Beliefs" (King) – 4:30
 "SS-3" (Tekst: Hanneman) (Musik: Hanneman/King) – 4:07
 "Serenity in Murder" (Tekst: Araya) (Musik: Hanneman/King) – 2:36
 "213" (Tekst: Araya) (Musik: Hanneman) – 4:52
 "Mind Control" (Tekst: Araya/King) (Musik: Hanneman/King) – 3:04

Musikere 
 Tom Araya – Bas, Sang
 Kerry King – Guitar
 Jeff Hanneman – Guitar
 Paul Bostaph – Trommer

Hitlisteplaceringer

Album 
Billboard (USA)

Slayer-album
Album fra 1994
Divine Intervention

Divine intervention ("Guddommelig indgriben") er et andet ord for et mirakel.

Flere værker har titlen Divine Intervention:

Musik 
 Divine Intervention (Slayer-album), et album af Slayer fra 1994
 Divine Intervention (Julia Ecklar-album), et album af Julia Ecklar fra 2002
 Divine Intervention, en sang fra Taking Back Sundays album Louder Now fra 2006

Litteratur 
 Divine Intervention (roman fra 2001), en roman af Ken Wharton fra 2001
 Divine Intervention (roman fra 2004), en roman af Cheryl Kaye Tardif fra 2004

Film 
 Divine Intervention (film), en film af Elie Suleiman fra 2002

Andet 
 Divine Intervention (computerspil), et Flash computerspil produceret af Total Jerkface Productions
 Divine Intervention, en magi i kortspillet Magic: The Gathering
 Divine Intervention, en magi til Paladins i World of Warcraft
Tom Araya

Tom Araya (født Tomás Enrique Araya 6. juni 1961 i Viña del Mar, Chile) er sanger og bassist i det amerikanske thrash metal-band Slayer. Arayas familie flyttede til USA i 1966, og som 8-årig begyndte Araya at spille bas til Beatles- og Rolling Stones-sange med sin ældre bror, som spillede guitar. Araya blev uddannet i åndedrætsterapi  i starten af 1980'erne, og brugte af sin personlige formue til at finansiere Slayers debutalbum Show No Mercy. Mange af Arayas tekster omhandler seriemordere, da det er et emne der interesserer ham.

Eksterne henvisninger 

Sangere fra USA
Bassister fra USA
Slayer
Personer fra Valparaíso
Fyrsten

Fyrsten (Il Principe) er en politisk afhandling af den florentinske embedsmand og politiske teoretiker Niccolò Machiavelli. Oprindeligt kaldet De Principatibus (Om fyrstedømmer). Den er skrevet i 1513, men først publiceret i 1532, fem år efter hans død. Afhandlingen er ikke repræsentativ for de bøger, der blev udgivet i hans levetid. Men det er den der huskes; ud fra den skabtes ordet "machiavellisk".

Machiavellis hensigt med Fyrsten er at forklare, hvordan en leder kan genoprette en retsorden ved brug af alle nødvendige midler. Han mener, at våbenmagt er grundstenen for al magt, og at alle stater er i sidste instans blevet grundlagt ved vold. Udtrykket målet helliger midlet opstod senere i debatten om Fyrsten.

Forklaringen er, at den menneskelige natur under medgang og fred hurtigt bliver korrupt, og at samfundet altid har brug for en stærk leder til at genoprette orden, når denne er brudt ned. Men det er en forudsætning for, at en fyrste eller magthaver må udøve legitim vold, at den udøves i øvrighedens interesse; aldrig i personlig interesse. Machiavelli skelner skarpt mellem den personlige moral, som må være pletfri, og den offentlige moral, der kan tilsidesættes, når det tjener øvrighedens eller fællesskabets interesser.

Bogen blev skrevet som fyrstespejl for herskere og er tilegnet Lorenzo de' Medici, hertug af Firenze. Den er en analyse af politiske processer. Machiavelli siger, at han ikke vil diskutere idealer, men at hans mål er at diskutere tingene, som de virkelig er. Han mener ikke, at politisk handling skal ledes af moralske principper. Han er blevet udnævnt til realpolitikkens far.

Eksterne links 

Links til den fulde tekst:
 Il Principe  at MetaLibri Digital Library.
 Adelaide's full text of The Prince (includes footnotes) 
 SparkNotes 
 
 Concordances and Frequency List  based on the italian text.

Renæssance
Politisk filosofi
Politisk litteratur
Taktik
Filosofiske skrifter
Psykologisk manipulation
Ágætis byrjun

Ágætis byrjun (En god start) er den Islandske post-rock gruppe Sigur Rós's 2. album, og blev udgivet i 1999. Albummet blev bandets gennembrud, både kritikkermæssigt og kommercielt. 
Bandet skifter stil for forgængeren Von, og introducere her Jónsi Birgisson's brug af cello-bue på elguitar, samt brug af en strenge oktet og andre orkestrale elementer på numrene

Alle sange bliver sunget på islandsk, bortset fra "Olsen Olsen", der bliver sunget på Sigur Rós's eget nonsenssprog "håblandsk".

Skæringer og dansk oversættelse
 "Intro" – 1:36
 "Svefn-g-englar" [Søvngængere] – 10:04
 "Starálfur" [Stirrende alfer] – 6:47
 "Flugufrelsarinn" [Fluefrelseren] – 7:47
 "Ný batterí" [Nye batterier] – 8:11
 "Hjartað hamast (bamm bamm bamm)" [Hjertet slår (bang bang bang)] – 7:11
 "Viðrar vel til loftárása" [Godt vejr til luftangreb] – 10:18
 "Olsen Olsen" – 8:03
 "Ágætis byrjun" [En god begyndelse] – 7:56
 "Avalon" – 4:00

Albummets booklet viser ingen titel for det første nummer, men bandets hjemmeside kalder det for "Intro". Bandet har også kaldt det The "Nujryb Siteaga" (Ágætis byrjun stavet bagfra).

Eksterne links 
 Website

Sigur Rós-album
Album fra 1999
Armbånd

Et Armbånd (også kaldet armring) er et ringformet smykke, der bæres om armen eller håndleddet. Armbånd kan have til formål at pryde et sæt tøj, at indikere social status eller at give bæreren adgang til et område med begrænsninger, såsom en festival.

Historisk 
Armringe har været brugt i alle kulturer. Ofte blev de båret øverst på underarmen, hvor de var mere praktiske. Det ses bl.a. på afbilleder af gladiatorer.

I Danmark

Stenalderen 
Stenaldersmykker har måske været brugt som armbånd.

Bronzealderen 
I ældre bronzealder dukker de første store armringe frem: spiralbånd af bronze.

Sjældne armbånd af guld kaldes Edsringe, da de måske har været brugt af høvdinge til edsaflæggelse.

1800 tallet – til i dag 
Efter at trenden gjorde at ærmer blev mindre midt i 1800-tallet, kom der armbånd op om håndledet, og de har holdt sig i den formelle damedragt lige siden.

Anden brug 
Armbånd benyttes i dag også i andre sammenhænge end som smykker. Armbånd benyttes således på hospitaler til identifikation af patienter, som billetter på festivaler m.v. Disse typer armbånd er typisk fremstillet i kunstigt papir kaldet Tyvek og hjælper festivaller og lignende med at holde styr på gæster der går både ind og ud adskillige gange. For at sikre sig ægtheden af et kontrolarmbånd, vil der ofte være et tryk på, som indikerer festivallens logo og dato.

Referencer

Eksterne henvisninger 

Smykker
Adgangskontrol
Europæisk kolonisering af Amerika

Den europæiske kolonisering af Amerika begyndte med vikingerne, der som de første kendte europæere kom i kontakt med Amerika og etablerede flere kolonier. Leif Erikson = Leif den Lykkelige etablerede en kortlivet bosættelse i Vinland, det nuværende Newfoundland. Bosættelser i Grønland overlevede i flere århundreder. I det 15. århundrede var kolonierne i Grønland kollapset.

I 1492 nåede Christoffer Columbus Amerika, hvorefter den europæiske udforskning og kolonisering tog voldsom fart.

Den europæiske livsstil inkluderede en lang tradition med at dele hus med tæmmede dyr som køer, grise, får, geder, heste, og diverse fjerkræracer, som havde resulteret i epidemiske sygdomme, der var ukendte i Amerika. Den nye kontakt efter 1492 udsatte de indfødte for ukendte bakteriearter. Epidemier med kopper (1525, 1558, 1589), tyfus (1546), influenza (1558), difteri (1614) og mæslinger (1618) fløj forud for europæisk kolonisering og dræbte mellem 10 og 20 millioner mennesker, ca. 95% til 98% af den indfødte befolkning. Befolkningstabet og det kulturelle kaos med efterfølgende politisk kollaps hjalp koloniseringen på vej.

De første erobringer blev foretaget af Spanien, som hurtigt erobrede det meste af Syd- og Mellemamerika og store dele af Nordamerika. Portugal tog Brasilien. Storbritannien, Frankrig og Holland erobrede øer i det Caribiske Hav, hvoraf mange allerede havde været erobret af Spanien eller var blevet affolket af sygdomme. Tidlige europæiske kolonier i Nordamerika omfattede Spansk Florida, de britiske bosættelser i Virginia og New England, franske bosættelser i Quebec og Louisiana og hollandske bosættelser i New Netherlands.

Danmark-Norge genoplivede de tidligere kolonier i Grønland fra det 18. århundrede og koloniserede ligeledes nogle få af Jomfruøerne.

Mens de første koloniseringer ofte var drevet af nationale regeringer og firmaer, bestod den senere kolonisering ofte af enkeltindivider eller familier, der flygtede fra fattigdom og religiøs forfølgelse.

Se også 
 Emigration fra Europa til Amerika

Referencer

Ekserne links 
 Pre-Columbian Discovery of America  – Catholic Encyclopedia

 
Kolonihistorie
Amerikanere
Svend Otto Nielsen

Svend Otto Nielsen (29. august 1908 – 27. april 1944) var matematiklærer, uddannet ved Ranum Statsseminarium. Han var ansat ved Skovshoved skole. Hans første deltagelse i en sabotageaktion var afbrændingen af Hellebæk Klædefabrik i juni 1943. I oktober 1943 fik han kontakt med Jens Lillelund, der reorganiserede Holger Danske og oprettede Holger Danske II. Svend Otto Nielsen med dæknavnet John deltog derefter i en række sabotageaktioner.

Liv og karriere 
Svend Otto blev født august 1908 i Herfølge, der ligger syd for Køge på Sjælland, hans opvæksten foregik dog tæt ved Rold Skov i Jylland. Han uddannede sig som lærer og var fra 1934 til sin død lærer på Skovshoved Skole i Gentofte.

I december 1943 blev han arresteret af Gestapo efter sammen med Jens Lillelund (Finn) at have overnattet hos en kvinde, Hedvig Delbo, på Faksegade 3, der viste sig at være stikker. Arrestationen skete efter ildkamp, og hårdt såret blev John udsat for voldsomme forhør på Dagmarhus, Gestapos hovedkvarter i København. I et par måneder lå han i en celle i Vestre Fængsel med et ubehandlet knust lårben.

Han blev henrettet i Ryvangen 27. april 1944.

Den norskfødte Hedvig Delbo flyttede senere til Sankelmarksgade 30 under navnet Fru Dam, som syerske, men blev genkendt og likvideret af Gunnar Dyrberg.

Den 11. juni 1945 blev hans jordiske rester i Ryvangen opgravet og ført til Retsmedicinsk institut, og blev 29. august 1945 genbegravet i Mindelunden i Ryvangen.

Litteratur 
 Gads leksikon, Hvem var hvem 1940-1945, udgivet 2005. 
 De Illegale, to Holger Danske sabotører fortæller, af "Bob Herman"

Kilder

Eksterne henvisninger 
 

Henrettede i Danmark af den tyske besættelsesmagt under 2. verdenskrig
Personer henrettet ved skydning
Medlemmer af Holger Danske
Lærere fra Danmark
Henrettede personer fra Danmark
The Kooks

The Kooks er et engelsk indie-rock band fra Brighton. Band navnet The Kooks stammer fra David Bowie sangen "Kooks" fra albummet Hunky Dory. Bandets debutalbum Inside Inside In/Inside Out, tilbragte mere en det halve af 2006 på "UK Top 20" og har solgt over 1 million plader i England og over 2 millioner på verdensplan. Efter bandet udgav pladen Inside In/Inside Out, drog de på deres første turne i USA, hvilket resulterede i udsolgte koncerter i både New York og Los Angeles. Efterfølgende har The Kooks i 2008 udgivet deres andet album Konk, der er navnet på det studie albummet blev indspillet i, hvorpå bl.a. hittet "Always Where I Need To Be" var at finde. Med udgivelsen af Konk fulgte også et special edition dobbeltalbum ved navn Rak. I april 2009 udtalte forsangeren Luke Prichard, at bandet pt. arbejder på deres tredje album.

Medlemmer 
Bandet bestod oprindeligt af Luke Pritchard (vokal, guitar), Max Rafferty (bas), Hugh Harris (lead guitar) and Paul Garred (trommer).
De blev dannet på Brighton Institute of Modern Music. Rafferty forlod bandet permanent i 2008, hvorfor man indhentede Dan Logan i en kort periode, indtil Peter Denton sluttede sig til bandet i oktober 2008. I 2010 forlod også Garred bandet, og de har siden da indhentet Chris Prendergast som erstatning for Garred.

Diskografi

Studiealbums 
 Inside In / Inside Out (2006)
 Konk (2008)
 Junk of the Heart (2011)
 Listen (2014)
 Let's Go Sunshine (2018)

Singler

Eksterne henvisninger 

 Officiel hjemmeside
 

Musikgrupper fra Storbritannien
Indierockgrupper fra Storbritannien
Sulitelma

Sulitelma (norsk: Sulitjelma) er et bymæssigt område i Fauske kommune i Nordland fylke i Norge. Sulitelma har vejforbindelse til Fauske.

Navnet Sulitelma er af pitesamisk oprindelse, men det har en uklar betydning. En mulig tolkning er «Øjnenes tærskel», en anden er «Solens øje.»

Historie
Sulitelma har helt fra de tidligste tider været et samisk område. Arkæologiske fund knytter samerne til området over et tusinde år tilbage i tiden. Sommergræsning for tamrener er dokumenteret tilbake til slutningen af 1500-tallet.

Først i 1848 slog norske kolonister sig ned i Sulitelma. 

I 1858 blev der fundet kobber- og svovlkis i området, og der blev igangsat en begrænset og sporadisk forsøgsdrift. Først da den svenske industrimand Nils Persson i 1887 sikrede sig rettighederne til forekomsten, blev der iværksat minedrift i større omfang. Da undersøgelsesarbejdet fastslog, at forekomsten var økonomisk bæredygtig, blev Sulitelma aktieselskab etableret i 1891. Derefter oplevede virksomheden og stedet en nærmest eksplosionsagtig udvikling. Selskabet producerede både svovlkis og kobber, og allerede tidligt i det 20. århundrede var det landets største og samtidig den næststørste industrivirksomhed. Ved sin kulmination i 1913 havde selskabet 1750 ansatte.

I 1983 gik minekoncessionen tilbage til staten, som dermed overtog driften. Den sidste rest af minedrift i Sulitelma blev lukket i 1991.

Se også 
 Sulitelma gruber

Eksterne links
Sulitelma besøgsmine, Salten Museum 

Norges geografi
Per Sonne

Per Sonne (10. april 1921 – 9. august 1944) var en dansk modstandsmand under anden verdenskrig.

Per Sonne var veterinærstuderende på KVL og var aktiv i Holger Danske gruppe IV (4). Han blev taget af Gestapo 19. maj 1944 og indsat i Vestre Fængsel. 

Få måneder senere blev han sammen med ti andre modstandsfolk transporteret vestpå.
Bilen standsede på hovedvej 1 ved Osted mellem Roskilde og Ringsted, og fangerne blev taget udenfor, hvorpå de alle blev myrdet – angiveligt "skudt under flugtforsøg".

Mindelunden i Farsø for Christian Ulrik Hansen og Per Sonne hædrer de to unge mænd, der faldt i kamp mod den tyske besættelsesmagt.

Se også 
 Mordet på 11 modstandsfolk

Eksterne henvisninger 

 Søanlæggets lille mindelund i Farsø. 
 Mindelunden i Farsø  – Permanent tema på PDFnet. 

Personer fra Danmark myrdet af Nazi-Tyskland
Medlemmer af Holger Danske
Personer fra Farsø
Thomas W. Gabrielsson

Thomas Waern Gabrielsson (født 29. juni 1963 i Göteborg) er en svensk-dansk skuespiller. Han flyttede til Danmark som ca. 20-årig. Han blev uddannet som skuespiller på Teatro Potlach i Italien i sin ungdom og er også uddannet skibskok.

Filmografi 
 En kærlighedshistorie (2001)
 Rembrandt (2003)
 Afgrunden (2004)
 Wallander - Fotografen (2006)
 Cecilie (2006)
 Tempelriddernes skat II (2007)
 Arn: Tempelridderen (2007)
 En kongelig affære (2012), spillede Schack Carl Rantzau
 Domino (2019)
 Margrete den Første (2021) - Jens Due
 Marco effekten (2021) - Hardy

Tv-serier 
 Rejseholdet (2002)
 Forsvar (2003)
 Ørnen (2004)
 Nynne (2006)
 Livvagterne (2009)
 Forbrydelsen III (2012)
 Tomgang (2014)
 The Last Kingdom (2015) – Guthrum

Referencer

Eksterne henvisninger 
 
 Profil på dr.dk for Ørnen

Skuespillere fra Sverige
Personer fra Göteborg
CAFTA

CAFTA (Central American Free Trade Agreement) er en frihandelsaftale mellem USA og de centralamerikanske lande Costa Rica, El Salvador, Guatemala, Honduras, Nicaragua og Den Dominikanske Republik, som tiltrådte aftalen i 2004, hvorefter den er blevet kaldt DR-CAFTA.

Aftalen indebærer, at der ingen told skal være på varer, der udveksles mellem landene, og giver forhåbninger om en mere dynamisk handel især for de centralamerikanske lande. Aftalen er blevet et skridt på vejen til den foreslåede og langt mere ambitiøse aftale FTAA (Free Trade Area of the Americas), der skal omfatte hele Amerika (fra syd til nord) – undtaget Venezuela og Cuba.

International økonomi